Det kunne være gået grueligt galt, hvis ikke den 62-årige beboer i en lejlighed i Vestergårdsgade i Brønderslev selv opdagede, at noget var som det ikke burde være i hans stue i nat. Det var hans sofa, der af endnu uvisse årsager pludselig brød i brand. Den 62-årige mand fik slået af alarm og ringede 112 - og han sørgede for selv at komme  ud af lejligheden. - Da vi kommer til stedet, ulmer branden kun, siger vagtchef hos Nordjyllands Politi, Mads Hessellund. Der blev ud over politi og brandvæsen også sendt en ambulance til stedet, men heldigvis har den 62-årige mand kun pådraget sig få brandskader på hænderne, mens lejligheden er røg og sodskadet, oplyser vagtchefen. Ingen af lejlighedkompleksets øvrige beboere var berørt af nattens brand. Polities brandteknikere skal nu i gang med at finde frem til brandårsagen.

Opsummering:
En 62-årig mand opdagede ved halv fire tiden natten til torsdag, at der var ild i hans sofa - og slog alarm.